
Tisztelt Képviselő-testület!

A gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése értelmében a települési önkormányzat és a megyei fenntartó a gyermekjóléti és gyermekvédelmi feladatainak ellátásáról minden év május 31-ig - a külön jogszabályban meghatározott tartalommal - átfogó értékelést készít. Az értékelést – települési önkormányzat esetén a képviselő-testület általi megtárgyalást követően – meg kell küldeni a Veszprém Vármegyei Kormányhivatal Hatósági Főosztály Szociális és Gyámügyi Osztály (a továbbiakban: Gyámhatóság) részére. A Gyámhatóság az értékelés kézhezvételétől számított harminc napon belül javaslattal élhet a települési önkormányzat felé. Az önkormányzat hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A hivatkozott külön jogszabályban meghatározott tartalom a gyámhatóságokról, valamint a gyermekvédelmi és gyámügyi eljárásról szóló 149/1997.(IX.10.) Korm. rendelet 10. számú melléklete, amely az átfogó értékelés szempontrendszerét az alábbiak szerint határozza meg:
„10. számú melléklet a 149/1997. (IX. 10.) Korm. rendelethez
Tartalmi követelmények a települési önkormányzat és a vármegyei kirendeltség számára, a Gyvt. 96. §-ának (6) bekezdésében előírt átfogó értékelés elkészítéséhez
I. A települési önkormányzat által készítendő átfogó értékelés tartalmi követelményei:
1. A település demográfiai mutatói, különös tekintettel a 0-18 éves korosztály adataira.
2. Az önkormányzat által nyújtott pénzbeli, természetbeni ellátások biztosítása:
- a rendszeres gyermekvédelmi kedvezményben részesülők száma, a rendkívüli gyermekvédelmi támogatásban részesültek száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,
- egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,
- gyermekétkeztetés megoldásának módjai, kedvezményben részesülőkre vonatkozó statisztikai adatok.
3. Az önkormányzat által biztosított személyes gondoskodást nyújtó ellátások bemutatása:
- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),
- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.
4-5.
6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.
7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).
8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.
9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).
II. A vármegyei kirendeltség által készítendő átfogó értékelés tartalmi követelményei
1. A vármegyei kirendeltség által fenntartott, szakellátást (esetleg alapellátást) nyújtó intézményhálózat bemutatása, különös tekintettel a Gyvt.-ben előírtak teljesítésére.
2. Ellátásban részesülők száma, korcsoportok szerinti megoszlása, tendenciák.
3. Változások az ellátás feltételeiben (személyi, tárgyi, elhelyezési feltételek).
4. A felügyeleti szervek által végzett gyermekvédelmi szakmai ellenőrzések tapasztalatainak bemutatása.
5. Jövőre vonatkozó célok, javaslatok, elképzelések (milyen típusú intézmények kialakítására, átalakítására, fejlesztésére lenne szükség a gyermekek szükségletei alapján, milyen területeken tervezik bevonni a civil szervezeteket a szakellátás feladatainak ellátásába).”

A fenti jogszabályhelyben előírt feltételrendszer a Zirci Önkormányzati Szolgáltató Központ Család-és Gyermekjóléti Szolgálat (2. melléklet) és az önkormányzat, valamint a jegyző egyes feladat- és hatásköreiből (1. melléklet) tevődött össze, melyek beszámolói az előterjesztés mellékletét képezik. 

A fentiek alapján kérem Tisztelt Képviselő-testületet a gyermekvédelmi beszámoló elfogadására. 



Zirc, 2026. május 8.


								Viziné dr. Horváth Judit
									jegyző





Határozati javaslat

Borzavár Községi Önkormányzat Képviselő-testületének
…/2026. (...…) határozata

a 2025. évben végzett gyermekjóléti és gyermekvédelmi feladatok ellátásáról
szóló beszámoló tárgyában

1./ Borzavár Községi Önkormányzat Képviselő-testülete a Borzavár községben 2025. évben végzett gyermekjóléti és gyermekvédelmi feladatainak ellátásáról szóló beszámolót az előterjesztés 1. és 2. mellékleteiben foglaltaknak megfelelően elfogadja.

2./ Borzavár Községi Önkormányzat Képviselő-testülete felkéri a Zirci Közös Önkormányzati Hivatal Jegyzőjét, hogy a beszámolót küldje meg a Veszprém Vármegyei Kormányhivatal Hatósági Főosztály Szociális és Gyámügyi Osztályának.

Felelős: a) pont esetében: Skobrák Viktória polgármester
              b) pont esetében: Viziné dr. Horváth Judit jegyző

Határidő: a) pont esetében: azonnal
	    b) pont esetében: 2026. május 31.
















1. melléklet
BESZÁMOLÓ
a 2025. évi gyermekvédelmi és gyermekjóléti feladatok ellátásáról

I. 
Borzavár község demográfiai mutatói: 

	
	2018.
	2019.
	2020.
	2021.
	2022.
	2023.
	2024.
	2025.

	Állandó lakosságszám
	752
	761
	765
	756
	761
	760
	760
	773

	0-14 éves
	109
	113
	118
	108
	112
	108
	110
	109

	14-18 éves
	31
	27
	28
	34
	36
	44
	41
	42

	0-18 éves összesen
	140
	140
	146
	150
	148
	152
	151
	151

	0-18 évesek aránya %-ban
	18,62
	18,40
	19,08
	19,84
	18,71
	20,0
	19,87
	19,53


Forrás: KSH – december 31-i állapot

A lakosság száma, valamint a településen élő 18 év alattiak száma 2018. évtől emelkedett, 2019. évre minimális csökkenést, majd 2020. évtől növekedést mutatott az állandó lakosság számához képest. 2022. december 31-i állapotnál – bár az állandó lakosság létszáma növekedett – a 18 éven alattiak aránya csökkent. 2023. évre ismét növekedett, majd 2024. évtől minimálisan csökkenő tendenciát mutat a 18 év alattiak aránya a lakosságszámhoz képest.

A Borzavár-Porvai Német Nemzetiségi Nyelvoktató Általános Iskolában a 2025. október 1-jei állapot szerint 95 gyermek tanult, ebből 44 borzavári, 35 porvai, 15 fő vidéki (13 fő zirci, 1 fő dudari, 1 fő sólyi), 1 külföldi magántanuló gyermek.

A Zirci Benedek Elek Óvoda és Bölcsőde (2013. július 1. napjától a Zirc és Lókút Óvodatársulás fenntartásában működik) 2015. szeptember 1. napjától „átszervezésen” esett át: Borzavár Községi Önkormányzat által fenntartott Borzavári Manókert Óvoda is a zirci óvoda (mint székhelyintézmény) tagóvodája lett azáltal, hogy Borzavár Községi Önkormányzat csatlakozott a társuláshoz. Az intézményben 2015. augusztus 31-ig 11 óvodai csoport (10 csoport a zirci székhely intézményben, 1 csoport a lókúti tagintézményben) 2015. szeptember 1. napjától összesen 12 óvodai csoport (10 csoport a zirci székhely intézményben, 1 csoport a lókúti és 1 csoport a Borzavári Manókert Óvoda tagintézményben) működik, melyben - a 2025. október 1-jei statisztika alapján - összesen 250 gyermeket (213 gyermeket a zirci  székhely intézményben, 18 gyermeket a lókúti és 19 gyermeket a borzavári tagintézményben) nevel. Az engedélyezett maximális gyermeklétszám: 250 fő a zirci székhely intézményben, 20 fő a lókúti és 25 fő a borzavári tagintézményben. 

Óvodáztatási körzet kiterjed: Zirc város, Lókút és Borzavár község közigazgatási területére, valamint a Zirc és Lókút Óvodatársulással köznevelési szerződést kötő település közigazgatási területére (jelenleg Pénzesgyőr községre).


II.
2025. évben az önkormányzat által nyújtott pénzbeli, természetbeni ellátások biztosítása, hatósági intézkedések:

1./ A települési önkormányzat jegyzője megállapítja – a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) rendelkezéseinek megfelelően - a gyermek rendszeres gyermekvédelmi kedvezményre való jogosultságát. A rendszeres gyermekvédelmi kedvezményt a központi költségvetés biztosítja.

2025. évben rendszeres gyermekvédelmi kedvezményt egyetlen kérelmező sem kért, így sem megállapítás, sem elutasítás nem történt. 

2025. december 31-én rendszeres gyermekvédelmi kedvezményben részesített családok száma a gyermekek száma szerint:

	1 gyermek
	2 gyermek
	3 gyermek
	4 vagy 5 gyermek
	Összesen

	0
	0
	0
	0
	0

	ebből: gyermekét egyedül nevelő

	0
	0
	0
	0
	0



2025. december 31-én rendszeres gyermekvédelmi kedvezményben jogosult gyermekek száma életkor szerint:

	6 éves kor alatt
	7-14 éves
	15-18 éves
	19 év feletti
	Összesen

	0
	0
	0
	0
	0

	Ebből: tartósan beteg, fogyatékos

	0
	0
	0
	0
	0



2./  Hátrányos helyzet, halmozottan hátrányos helyzet vizsgálata és megállapítása
A Gyvt 67/A. § (1)-(2) bekezdése az alábbiak szerint rendelkezik:
„(1) Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:
  a) a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról - önkéntes nyilatkozata alapján - megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,
 b) a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,
c) a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.
(2) Halmozottan hátrányos helyzetű
a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés a)-c) pontjaiban meghatározott körülmények közül legalább kettő fennáll,
b) a nevelésbe vett gyermek,
c) az utógondozói ellátásban részesülő és tanulói vagy hallgatói jogviszonyban álló fiatal felnőtt.”

Borzavár községben rendszeres gyermekvédelmi kedvezményben részesülő családok közül 2025. január 1. napja előtt egyetlen kérelmező sem kérte a hátrányos helyzetének megállapítását, így 2025. december 31. napján 0 hátrányos helyzetű gyermek volt a nyilvántartásban. 2025. december 31. napján - a gyámhivatal hivatal által megállapított halmozottan hátrányos helyzetére tekintettel a nyilvántartás 1 gyermeket tartalmazott.

3./ Rendkívüli települési támogatás

Borzavár Községi Önkormányzat Képviselő-testületének a szociális, gyermekvédelmi és személyes gondoskodást nyújtó ellátásokról szóló 3/2023. (I.31.) önkormányzati rendelet (a továbbiakban: Rendelet) alapján rendkívüli települési támogatást nyújtott az Önkormányzat azokat a gyermeket nevelő, vagy gyermekkel rendelkező személyeknek, akik időszakosan vagy tartósan létfenntartási gonddal küzdenek. 
A hatáskör jogosultjának döntése alapján a rendkívüli települési támogatás természetben is nyújtható (élelmiszer, tankönyv és tanszer, továbbá közüzemi díj, intézményi és gyermekintézményi térítési díj intézmény számlájára történő közvetlen utalása,  napi egy alkalommal a támogatottaknak becsomagolva eljuttatott ebéd, meleg étel formájában, a Gyermekjóléti Szolgálat családgondozóin keresztül, a családgondozó bevonásával természetbeni ellátás útján, és a támogatás céljának megjelölésével, a felhasználás számlával történő előzetes vagy utólagos igazolásával).
2025. évben a fentiekre tekintettel rendkívüli települési támogatást egyetlen kérelmező sem kért, így sem megállapítás, sem elutasítás nem történt. 

A gyermekekre tekintettel megállapított rendkívüli települési támogatás (2015. március 1. napja előtt önkormányzati segély) alakulása:

	
	2018.
	2019.
	2020.
	2021.
	2022.
	2023.
	2024.
	2025.

	Esetek száma
	6
	5
	3
	2
	0
	1
	0
	0

	Támogatott családok  száma
	2
	2
	2
	1
	0
	1
	0
	0

	Gyermekek száma
	5
	5
	3
	2
	0
	1
	0
	0

	Kifizetett összeg (e Ft-ban)
	70
	55
	25
	20
	0
	5
	0
	0



A fenti adatok alapján megállapítható, hogy évről évre kevesebb kérelmező fordult az önkormányzathoz támogatásért. 


4./ Iskolakezdési tankönyvtámogatás 

[bookmark: __DdeLink__1560_3143534084]- Borzavár Községi Önkormányzat a Rendelet 22. §-a alapján iskolakezdési tankönyvtámogatásban részesítheti azt a borzavári állandó lakóhellyel rendelkező tanulót, aki 
 „a) általános iskolai jogviszonnyal rendelkezik,
   b) szakiskolai és középiskolai (gimnázium és szakközépiskola) jogviszonnyal rendelkezik, 
   c) gyógypedagógiai, konduktív pedagógiai nevelési-oktatási intézmény tanulói jogviszonnyal rendelkezik, vagy
           d) nappali rendszerű képzésben első diplomáját szerzi felsőfokú oktatási intézményben.”

Az iskolakezdési támogatás kifizetése közvetlenül pénzbeli támogatásként pénzben a tanulónak vagy a törvényes képviselőjének való utalással bankszámlára vagy postai utalvánnyal történik.

Az iskolakezdési támogatás mértéke: 10.000,- Ft/tanév. 2025. évben 9 gyermek részesült iskolakezdési tankönyvtámogatásban, kifizetésre került 90 ezer forint.


5./ Óvodáskorú gyermeket nevelő szülők támogatása

- Borzavár Községi Önkormányzat a Rendelet 23. §-a alapján óvodakezdési támogatásban részesítheti azon borzavári állandó lakóhellyel rendelkező szülőt, akinek óvodás korú gyermeke a Zirci Benedek Elek Óvoda és Bölcsőde Borzavári Manókert Óvoda tagintézményébe jár.

Az óvodáztatási támogatás mértéke: 40.000,- Ft/év/gyermek. A támogatás évi két részletben március és augusztus hónapokban került kifizetésre. 2025. évben 10 gyermek részesült óvodakezdési támogatásban, kifizetésre került 200 ezer forint.

6./ Gyermekszületési támogatás

A Rendelet 21. §-a értelmében a hatáskört gyakorló polgármester gyermekszületési támogatást állapít meg a borzavári állandó bejelentett lakcímmel rendelkező családnak, egyedül álló szülőnek, aki a gyermek születését születési anyakönyvi kivonattal igazolja, amennyiben a családban az egy főre jutó jövedelem nem haladja meg az öregségi teljes nyugdíj legkisebb havi összegének 700 %-át.
 
A támogatás gyermekenként 20 ezer forint/gyermek. 2025. évben a fentiekre tekintettel gyermekszületési támogatást egyetlen kérelmező sem kért, így sem megállapítás, sem elutasítás nem történt. 


7./ Gyermekétkeztetés:

A Gyvt. 21. §-a értelmében:
 „(1) Természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve az Szt. hatálya alá tartozó ápolást, gondozást nyújtó intézmény vezetője kérelmére
a) a bölcsődében,
b) az óvodában,
c) a nyári napközis otthonban,
d) az általános és középiskolai kollégiumban, az itt szervezett externátusi ellátásban,
e) az általános iskolai és - ha önkormányzati rendelet kivételével jogszabály másképpen nem rendelkezik - a középfokú iskolai menzai ellátás keretében,
f) a fogyatékos gyermekek, tanulók nevelését, oktatását ellátó intézményben és a fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében [az a)-f) pontban foglaltak a továbbiakban együtt: intézményi gyermekétkeztetés],
g) a 21/C. §-ban foglaltak szerint a bölcsőde és az óvoda zárva tartása, valamint az iskolában az Nktv. 30. § (1) bekezdése szerinti nyári szünet és az Nktv. 30. § (4) bekezdése szerinti tanítási szünetek időtartama alatt (a továbbiakban együtt: szünidei gyermekétkeztetés).
(2) Az intézményi és a szünidei gyermekétkeztetés biztosítására kötelezett önkormányzat e feladatának ellátásához a közigazgatási területén kívülről érkező gyermek, tanuló lakóhelye szerinti önkormányzattól hozzájárulást kérhet.”

A Gyvt. 21/A. § (1)-(2) bekezdése alapján:
 „(1) Ha a szülő, törvényes képviselő eltérően nem rendelkezik, az intézményi gyermekétkeztetés keretében a nem bentlakásos intézményben
a) a bölcsődei ellátásban részesülő gyermekek részére az ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést,
b) a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést
kell biztosítani.

(2) Intézményi gyermekétkeztetésben részesülhet az iskolában az a tanuló is, aki a napközit nem veszi igénybe. Az étkezések közül az ebéd külön is igényelhető.”

Borzavár Községi Önkormányzatnak a Gyvt. 21. § (1) bekezdés a)-b) pontja alapján az óvodában és az általános iskolában szükséges a gyermekétkeztetést biztosítani.

Borzavár Községi Önkormányzat gyermekétkeztetési feladatait a normál ételek vonatkozásában Vállalkozási szerződés alapján Adamik László egyéni vállalkozó útján biztosítja.  Az általános iskolás és óvodás gyermekre tekintettel szülő – 2025. évben –  nem kérelmezett speciális étkezés biztosítását. Amennyiben ilyen igény érkezik, a Zirci Erzsébet Kórház-rendelőintézet által működtetett konyhával – az ottani dietetikus közreműködésével – kötött szerződés alapján biztosítjuk.

A Gyvt. 21/B. § (1) bekezdése alapján „Az intézményi gyermekétkeztetést ingyenesen kell biztosítani
a) a bölcsődei ellátásban vagy óvodai nevelésben részesülő gyermek számára, ha
aa) rendszeres gyermekvédelmi kedvezményben részesül,
ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
ac) olyan családban él, amelyben három vagy több gyermeket nevelnek,
ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy
ae) nevelésbe vették;
b) az 1-8. évfolyamon nappali rendszerű iskolai oktatásban részt vevő tanuló számára, ha
ba) rendszeres gyermekvédelmi kedvezményben részesül, vagy
bb) nevelésbe vették;
c) azon a) és b) pont szerinti életkorú, rendszeres gyermekvédelmi kedvezményben részesülő gyermek számára, akit fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében helyeztek el;
d) az 1-8. évfolyamon felül nappali rendszerű iskolai oktatásban részt vevő tanuló számára, ha
da) nevelésbe vették, vagy
db) utógondozói ellátásban részesül.”

A Gyvt. 21/B. § (2) bekezdés szerint „Az intézményi gyermekétkeztetést az intézményi térítési díj 50%-os normatív kedvezményével kell biztosítani
a) az 1-8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;
b) az 1-8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek, feltéve, hogy az (1) bekezdés b) pont ba) alpontja alapján a tanuló nem részesül ingyenes intézményi gyermekétkeztetésben;
c) az (1) bekezdés a), b) és d) pontja szerinti életkorú, tartósan beteg vagy fogyatékos gyermek számára, feltéve, hogy az (1) bekezdés alapján a gyermek nem részesül ingyenes intézményi gyermekétkeztetésben.”

A fenti mentesség és kedvezmények biztosításakor a Gyvt. 21/B. § (3)-(9) bekezdéseire figyelemmel kell lenni.

a) Az ingyenesen és kedvezménnyel étkező gyermekek számának* alakulása:

	Kedvezmény mértéke
	Kedvezményben részesülő gyermekek száma

	
	2019.
	2020.
	2021.
	2022.
	2023.
	2024.
	2025.

	100 %-os
	20
	20
	17
	18
	16
	13
	14

	50 %-os
	12
	8
	11
	18
	12
	7
	12


* Ellátotti mutatószám!

b) Az ingyenesen és kedvezménnyel étkező gyermekek számának* alakulása korcsoportos megoszlás szerint:

	Kedvezmény mértéke
	Kedvezmény igénybevevő
	2019.
	2020.
	2021.

	2022.

	2023.

	2024.

	2025.


	50%
	óvodás gyermek
	0
	0
	0
	0
	0
	0
	0

	
	általános iskolás gyermek
	12
	8
	11
	18
	12
	7
	12

	100%
	óvodás gyermek
	16
	18
	15
	16
	15
	13
	13

	
	általános iskolás gyermek
	4
	2
	2
	2
	1
	0
	1


* Ellátotti mutatószám!

A kedvezményes gyermekétkeztetésben részesülők száma 2020. évben csökkent, majd 2021. évtől növekedett, majd 2023-tól ismét csökkenő, 2025-re emelkedő tendenciát mutat.
Szünidei gyermekétkeztetés 
2016. január 1. napjától a Gyvt. 21/C. § (1) bekezdés a) pontjának szabályozása alapján a települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja.
2025. évben szülői nyilatkozatok (kérelem) alapján a szünidei ingyenes gyermekétkeztetést igénybe vette:
Tavaszi szünetben:	 0 gyermek
Nyári szünetben:	 0 gyermek
Őszi szünetben: 	 0 gyermek
Téli szünetben: 	 0 gyermek


III.
Az önkormányzat által biztosított személyes gondoskodást nyújtó ellátások:

Gyermekjóléti szolgáltatás 

2016. január 1. napjától a gyermekjóléti szolgáltatás „intézményi rendszerében” változás következett be. A Gyvt. 40. § (1) bekezdés alapján a: „Gyermekjóléti szolgáltatás a családsegítéssel egy szolgáltató - a család- és gyermekjóléti szolgálat (a továbbiakban: gyermekjóléti szolgálat) - keretében működtethető. A gyermekjóléti szolgálat ellátja a 39. § és a (2) bekezdés szerinti gyermekjóléti szolgáltatási feladatokat, valamint a családsegítés Szt. 64. § (4) bekezdése szerinti feladatait.”
 
Az Önkormányzat a gyermekjóléti alapfeladatát, a gyermekjóléti szolgáltatást 2017. január 1. napjától a Zirc Városi Önkormányzat által alapított és fenntartott Zirci Önkormányzati Szolgáltató Központ Család-és Gyermekjóléti Szolgálatán keresztül biztosítja. A Szolgálat tapasztalatait külön beszámoló tartalmazza.





IV. Óvoda és Általános Iskola

Óvoda

A Zirci Benedek Elek Óvoda és Bölcsőde intézményben 2025. évben 1 fő gyermekvédelmi felelős működött, a tagintézményekben a tagintézmény-igazgató látta el, ezt a feladatot. A gyermekvédelem koordinálását a főigazgató, az óvodapedagógusok és kisgyermeknevelők segítségével gyakorolta a mindennapokban.

Tevékenységeik:
· rendszeres óvodába járás követése és biztosítása 
· kapcsolattartás a családokkal
· kapcsolattartás a családsegítő szolgálattal
· kapcsolattartás az óvodai szociális segítővel
· kapcsolattartás a pedagógiai szakszolgálattal.

Integráló intézményként évek óta foglalkoznak sajátos nevelési igényű gyermekekkel.

Fejlesztő vagy gyógypedagógiai oktatásban részesülő gyermekek megoszlása 2024/2025
	Óvodai csoportok Zirc
	jel
	Pedagógiai Szakszolgálat ellátásai
/gyermek
	BTMN
	

SNI
	SNI ellátás/óraszám

	
	
	logopédia
	fejlesztő pedagógia
	
	
	log. 
	gyp.
	kond.

	GALAGONYA
	F/1
	7
	3
	1
	1
	1
	1
	0

	KAMILLA
	F/2
	4
	4
	2
	0
	0
	0
	0

	BOGLÁRKA
	F/3
	4
	2
	1
	1
	0
	1
	0

	HÉTSZÍNVIRÁG
	F/4
	8
	6
	0
	0
	0
	0
	0

	NAPRAFORGÓ
	E/1
	4
	3
	0
	1
	0
	1
	0

	HÓVIRÁG
	E/2
	2
	6
	1
	1
	2
	2
	0

	HARANGVIRÁG
	E/3
	6
	9
	4
	1
	1
	1
	0

	BÓBITA
	E/4
	5
	3
	0
	2
	4
	2
	0

	KANKALIN
	T/1
	3
	4
	0
	1
	1
	2
	0

	TŐZIKE
	T/2
	3
	7
	0
	1
	1
	2
	0

	összesen
	
	46
	47
	9
	9
	10
	12
	0



	Óvodai csoport 
Borzavár
	jel
	Pedagógiai Szakszolgálat ellátásai
/gyermek
	BTMN
	SNI
	SNI ellátás/óraszám

	
	
	logopédia
	fejlesztő pedagógia
	
	
	log. 
	gyp.
	kond.

	MANÓKERT
	-
	5
	0
	2
	2
	1
	1
	-



	Óvodai csoportok
Lókút
	jel
	Pedagógiai Szakszolgálat ellátásai
/ gyermek
	BTMN
	SNI
	SNI ellátás/óraszám

	
	
	logopédia
	fejlesztő pedagógia
	
	
	log. 
	gyp.
	kond.

	TÜNDÉRKERT
	-
	1
	1
	1
	0
	-
	-
	-



A székhely óvodába a 2024/2025-ös nevelési évben 9 fő sajátos nevelési igényű gyermek járt, Borzaváron 2 fő, az alábbi bontásban:

· kevert specifikus fejlődési zavar (8 fő)
· enyhe értelmi fogyatékos (1fő)
· Asperger-szindróma (1 fő)
· Beszédfogyatékos (1 fő) 

A zirci székhely intézményben 1 gyermek (bölcsődés) részesült rendszeres gyermekvédelmi kedvezményben. A lókúti és borzavári tagintézményekben nem jár rendszeres gyermekvédelmi kedvezményre jogosult gyermek. Óvodában fokozatosan figyelemmel kísérik az időszakonként hátrányos helyzet felé sodródó gyermekek szociális problémáit, a gyermekvédelmi felelősük rendszeres kapcsolatot tartott a család- és gyermekvédelmi szervezetekkel, a védőnővel, gyermekorvossal. 
A tagintézményekben hasonlóan a székhely intézményhez a szülők és gyermekek szociális megsegítése érdekében Menczel Anita szociális segítő igény szerint fogadóórát tart.

Az étkeztetés támogatását a következő kritériumok mentén végeztük:

[bookmark: _Hlk228780527]2025.12.31. állapot szerint
	Étkezési kedvezmény
	2025
Zirc
	2025
Lókút
	2025
Borzavár

	Rendszeres gyermekvédelmi kedvezményben részesül
	0
	0
	0

	Tartósan beteg vagy fogyatékos

	6
	1
	0

	Családjában tartósan beteg vagy fogyatékos gyermeket nevelnek
	7
	0
	0

	Családjában három vagy több gyermeket nevelnek
	45
	3
	4

	Nevelésbe vételét rendelte el a gyámhatóság
	0
	1
	0

	Családjában az egy főre jutó jövedelem alapján
	113
	9
	14



Általános iskola

A Borzavári Német Nemzetiségi Nyelvoktató Általános Iskolában a napközi és a tanulószobai foglalkozás az étkeztetésen és a tanuláson kívül a jeles napokra, versenyekre való felkészülésben is segítséget nyújt. A tanulócsoportokban mindig a házi feladat elkészítése, segítségadás az elsődleges, azon kívül felügyeletet biztosít a gyermekek számára. Közösségformáló erőt növel.
Az alsóban a napközi a felügyelet igénye mellett a gyerekek tanulási módszereit segíti, míg a tanulószoba leginkább a felzárkóztatást.  2013. szeptember 1. napjától jogszabályváltozás folytán bevezetésre került az egész napos benntartózkodás lehetősége, ez azoknak, akik igényelték már korábban is rendelkezésére állt. Az iskola az első és az utolsó tanítási nap közötti időszakban a tanítás nélküli munkanapokon, igény esetén biztosítja a napközbeni felügyeletet a tanulók számára. 

V. 
Felügyeleti szervek által végzett ellenőrzések tapasztalatai: 				
2025. évben a Veszprém Vármegyei Kormányhivatal Hatósági Főosztály Szociális és Gyámügyi Osztálya 2024. január 1.-december 31. közötti időszakot átfogó hatósági ellenőrzést tartott. A hatósági ellenőrzés célja volt „Annak megállapítása, hogy a Jegyző gyámügyi és gyermekvédelmi igazgatási tevékenysége megfelel-e a jogszabályban előírt feltételeknek”. 
A feltárt eljárási hibák és jogszabálysértések vonatkozásában felügyeleti intézkedés nem vált szükségessé, illetve nem volt rá lehetőség, tekintettel arra, hogy azok a döntések érdemét nem érintették, illetve azok megváltoztatása vagy megsemmisítése a jóhiszeműen szerzett és gyakorolt ügyféli jogokat sértené (Ákr. 121. § (3) bekezdés c) pontja). A Jegyző eljárása során az ellátással kapcsolatos Gyvt. szerinti nyilvántartási kötelezettségét teljesítette.
Az ellenőrzés alapján kért döntési minták aktualizálásra és a hiányosságok megszüntetésre kerültek.


VI.
Jövőre vonatkozó javaslatok, célok meghatározása

Borzavár község területén a jövőben nagyobb hangsúlyt kell fektetni a gyermekek szabadidős programjának megszervezésére, az egészséges életmódra történő nevelésre, sportolásra. Borzavár Községi Önkormányzatnak továbbra is gondoskodni kell a pénzbeli és természetbeni ellátások pénzügyi fedezetének, valamint a személyes gondoskodás különböző formáit nyújtó önkormányzati intézmények működtetési feltételeinek folyamatos biztosításáról, továbbá a gyermekétkeztetésről.


VII.
Bűnmegelőzési tevékenység:

A gyermekkorú és fiatalkorú bűnelkövetőkre vonatkozó információ a Zirci Járás Szociális Szolgáltató Központ Gyermekjóléti Szolgálatának beszámolójában található.

Borzavár Községi Önkormányzat Képviselő-testülete a 41/2015. (VI.15.) határozatával fogadta el a Települési Közbiztonsági és Bűnmegelőzési Koncepcióját, melyet a Veszprém Vármegyei Rendőr-főkapitányság Bűnügyi Igazgatóság Bűnmegelőzési Osztályának iránymutatásával a Nemzeti Bűnmegelőzési Stratégiával összhangban a Zirci Közös Önkormányzati Hivatal közbiztonsági referense készített el.  Korábban (2009-től) csak térségi Bűnmegelőzési és Közbiztonsági Koncepció volt. A Koncepció felülvizsgálat alatt van.

A gyermek- és fiatalkori bűnözés megelőzése, gyermek- és ifjúságvédelem célja, a fiatalok felkarolása és a fiatalkori bűnözés visszaszorításának elősegítése. A bűnelkövetésben a döntő tényező a közvetlen környezetből – családból (mikrokörnyezet), tágabb kulturális környezetből (makro környezet) – érkező kedvezőtlen hatás. Térségünkben az egyik legfontosabb tényező azoknak a folyamatoknak és hatásoknak az együttes megjelenése, melyek az egyént a társadalom perifériájára sodorják. Ez olyan speciális élethelyzetből kikerült fiatalok esetében figyelhető meg, akiknél súlyos viselkedésbeli zavar, deviancia alakult ki mely a bűnelkövetővé váláshoz vezet. 

A visszaszorításban leginkább két beavatkozási terület emelhető ki a család és az iskola. Gyakoriak azok a családok, ahol a szülők nem rendelkeznek elég információval a gyermekük magán-, iskolai-, társas-életével kapcsolatban. Ezek a családok nem segítik a gyerek egészséges, pozitív életszemléletének a kialakítását, melyet sok esetben a felgyorsult, anyagias világ sem támogat. Több településen találunk halmozottan hátrányos társadalmi csoportokat ahol a fiatalok felnőtté válása sok esetben összefügg a bűncselekmények elkövetésével, a deviáns magatartással.

A fiatalok számára – bárhonnan is származnak – elsődleges lenne a pozitív családmodell és a család közösségi szerepe. 

A gyermekek és a fiatalok második legfontosabb állomása az iskola. Az iskolaközösségek általában homogén csoportokat alkotnak, de egyre több azoknak a száma, akiket az iskolai közösségekből kiközösítenek, hiszen a társadalmi, származási, fogyatékosságból eredő problémák ellentéteket válthatnak ki a gyermekekből.  

Az iskola egyre kevésbé képes ellátni nevelő feladatát, funkciója kizárólag az oktatás köré összpontosul, mely leginkább a hagyományos oktatási rendszer folyamatos változásának köszönhető. Ezek a folyamatok a városi iskolákban gyorsabban, a vidéki iskolákban lassabban következnek be. Ennek a kialakult szemléletnek - a nagy erőfeszítést igénylő - változtatásával is eredményt érhetünk el, ezáltal a fiatalokban kedvezőbb értékítélet alakulna ki. 

A prioritásokhoz igazodó, időtávokra tagolt cselekvési terv közé került – a gyermekekhez kapcsolódóan:

1./ A gyermek és fiatalkori bűnözés csökkentése
Fontos feladat szem előtt tartani, hogy ennek a korosztálynak a célirányos preventív nevelésével a későbbi bűnözés csökkenthető, visszaszorítható. D.A.D.A. program népszerűsítése, bűnmegelőzési előadások a tanulók a szülők és a pedagógusok számára. A tanév során az oktatási intézményekben a nyári szünidők alkalmával pedig a táborokban szükséges bűnmegelőzési - áldozatvédelmi előadásokat tartani a rendőrség és más együttműködő szervezet munkatársaival együtt. 

2./ A droghasználat és a kábítószer-bűnözés kezelése, megelőzése:  
Ennek érdekében széleskörű társadalmi és intézményi összefogásra van szükség. A már évek óta működő Kábítószer Egyeztető Fórum (KEF) működését inspirálni, munkájukat segíteni, a társszervekkel közösen a fiatalok, szüleik, valamint a pedagógusok számára felvilágosító előadások szervezése 

3./ A családon belüli erőszak megelőzése, megtörtént esetek megfelelő kezelése
A Zirci rendőrőrs munkatársai, a megelőzési előadó, a család- és gyermekjóléti szakemberek, az óvodai és iskolai szociális segítők, a védőnők, háziorvosok, házi gyermekorvosok és a pedagógusok napi jellegű kapcsolattartásával hatékony eredmény érhető el.  Kiemelt feladat a problémás családok feltérképezése, segítése, a jelzőrendszer tagjaival probléma esetén a gyors és közvetlen kapcsolat felvétele és a szükséges intézkedések összehangolt végrehajtása. 

Koncepció alapján a megvalósítás eszközei egy bűnmegelőzési és közbiztonsági költségvetési célkeret létrehozása (Ki kell alakítani a közbiztonság megerősítésében és a bűnmegelőzési feladatokban résztvevő állami, önkormányzati szervek civil szervezetek (rendőrség, gyermekvédelmi rendszer, polgárőrség stb.) részére biztosítandó pénzeszközök juttatási, felhasználási rendszerét, melyhez a költségvetésben megjelenő és az így előre tervezhető keretösszeg biztosítása szükséges.)

A bűnmegelőzésért és közbiztonság megteremtésért felelős személyeknek hatékonyan együtt kell működnie:
· rendőrség, katasztrófavédelem területileg illetékes szervezeteivel
· foglalkoztatáspolitikához kapcsolódó intézményekkel, azok képviselőivel
· a környező települések polgárőr egyesület vezetőivel
· önkormányzati vagy egyéb szociális ellátó rendszerhez tartozó személyekkel
· gyermekvédelmi, gyermekjóléti, az oktatási és ifjúságvédelmi szféra helyi intézményeivel, felelőseivel
· az egyház képviselőjével
· a gazdasági élet helyi meghatározó szereplőivel (ipari, kereskedelmi, vállalkozók)
· kulturális és szórakozási célt szolgáló kiemelt objektum vezetőivel

A megelőzés hatékony kommunikációjára van szükség: Az iskolában következetesen és hitelesen kell információt közvetíteni a közömbösség kialakulása ellen, az egyéni védekező reflexek aktiválására.

A Gyvt a települési önkormányzat feladataként nevesíti a gyermekek védelme helyi ellátó rendszerének kiépítését és működtetését, a területén lakó gyermekek ellátásának megszervezését. Ahhoz, hogy az önkormányzat ezen feladatának maradéktalanul eleget tudjon tenni, mindenképpen szükséges a gyermekjóléti, oktatási, egészségügyi és hatósági területen tevékenykedő szakemberek együttműködése, a civil szerveződések bevonása, hiszen ezáltal lehet a meglévő ellátások színvonalának magasabb szintre történő emelése, illetve azok bővítése, új szolgáltatások bevezetése. Az évente megrendezésre kerülő Gyermekvédelmi Tanácskozás is a fenti célokat szolgálja.


VIII.
A települési önkormányzat és a civil szervezetek közötti együttműködés keretében ellátott feladatok, szolgáltatások 
Borzavár községben hagyományosan kerül megrendezésre évről évre a gyermeknap, amely színvonalasan szolgálja a gyermekek szórakozását, nevelését. Az iskola és óvoda rendszeresen tart rendezvényeket, kézműves foglalkozásokat, kirándulásokat, színházlátogatásokat szerveznek. Az iskolás gyermekek évente egyszer jótékonysági gála estet tartanak. Az Önkormányzat által szervezett "Nyárbúcsúztató Fesztivál" keretén belül a gyermekek részére is biztosítanak programokat. KSZR programok keretében 2025-ben a Kultúrházban tartott rendezvények: óvodások ismerkedése a könyvtárral, Márton-napi foglalkozás, Télapóvárás, karácsonyi kézműves foglalkozás.


Borzavár, 2026. május 4.	
                	
		  Viziné dr. Horváth Judit
	                                                                                                                jegyző

Zirc, 2026. április 30.


A Család- és Gyermekjóléti Szolgálat (a továbbiakban: Szolgálat) a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a szociális igazgatásról és a szociális ellátásokról szóló 1993. évi III. törvény alapján végzi tevékenységét. Szakmai elvárásokat a megújult Protokoll, valamint a Dokumentációs vonalvezető, illetve Szakmai ajánlás mellett végeztük. 

A 2017. január 1-jén a Zirci Járás Szociális Szolgáltató Központból kivált a család- és gyermekjóléti szolgálat, valamint a család- és gyermekjóléti központ, így az általános iskolában és a szakképző iskolában működő konyhákkal együtt létrejött a Zirci Önkormányzati Szolgáltató Központ. A feladatellátás nem változott meg.

A Zirci Járás területén továbbra is három intézmény látja el a szolgálat feladatait, 4 családsegítővel. Csetény és Szápár településeken Nagy-Boros Tünde, akit a két település önállóan alkalmaz. A Közjóléti Alapítvány a Vidéki Családokért (KAVICS) Család- és Gyermekjóléti Szolgálata, Mikusné Simon Erika családsegítővel Dudar, Nagyesztergár, Bakonyoszlop, Bakonyszentkirály és Csesznek településeken, Vargáné Nagy Katalin családsegítővel Bakonybél, Pénzesgyőr, Olaszfalu, Porva és Bakonynána településeken látja el a szolgálat feladatit. A Zirci Önkormányzati Szolgáltató Központ Család- és Gyermekjóléti Szolgálata Zirc, Borzavár, és Lókút településeken látja el a feladatokat Hoffmann Zsuzsanna családsegítővel, aki tavaly év elején tért vissza GYES-ről. A számok is jól mutatják, hogy a szakmai végzettség, tapasztalat nagyon sokat számít ebben a szakmában is. Bár Zsuzsanna helyettesítését sikerült93 megoldani, a szakmai munka színvonala alacsonyabb volt.

	
	Teljes lakosság
2025.01.01.
	Felnőtt lakosság
2025.01.01.
	Gyermekek száma
2025.01.01.

	Zirc
	6393
	5572
	821

	Lókút
	491
	413
	78

	Borzavár
	760
	650
	110



A 2025-ös év forgalmi adatai az alábbiak szerint alakultak:
	
	Zirc
	Lókút
	Borzavár

	Gondozott személy/család (együttműködési megállapodás alapján végzett tevékenység)
	56/24
	2/1
	12/5

	Tanácsadott személy/család
(nem együttműködés megállapodás alapján végzett tevékenység)
	32/22
	12/9
	6/2

	Hatósági intézkedésbe bevont személy/család
(A Központ részéről delegált feladat)
	3/3
	-
	-

	Összesen személy/család
	88/46
	14/10
	18/7

	Nyilvántartott veszélyeztetett kiskorúak száma december 31-én
	24
	0
	2



Tehát összesen 63 család 1120 tagjával foglalkoztunk a 2025-es év folyamán.
A 0-17 éves korosztály tekintetében a legtöbbször előforduló elsődleges probléma a tavalyi évben a családi-kapcsolati (szülő-szülő, szülő-gyermek) konfliktus volt, ami kimagasló lett, valamint az oktatási-nevelési elhanyagolás (igazolatlan hiányzások magas száma). Sajnálatos módon elég nagy számban jelent meg a pszichiátriai probléma, ami korábban nem volt ennyire jellemző. Ezek mellett többségében jelen vannak az egyéb típusú elhanyagolások, anyagi jellegű problémák, magatartás és teljesítményzavar is. És továbbra is a problémák halmozódása jellemző a hozzánk kerülő családokra. A családsegítő a tavalyi évben összesen 139 alkalommal tett családlátogatást és 39 alkalommal készített környezettanulmányt, a többi esetben az irodában történt találkozás, illetve telefonos kapcsolattartás valósult meg.

A felnőtt korosztály körében az első helyen kiemelkedően továbbra is az anyagi problémák állnak, amik lakhatással, megélhetési problémákkal függenek össze, amelyek persze legtöbbször a nem megfelelő életvitelből, szenvedélybetegségből alakulnak ki.

A tavalyi évben is kivettük a gondozotti körből azokat a személyeket, akiknek a települési támogatás felhasználásának koordinálását Intézményünk végzi, mivel velük tényleges segítő tevékenység nem működik, csak eseti kapcsolattartás. Illetve a táblázatban nem kerültek kimutatásra a csak adományban részesülők, mivel ők egy-egy alkalommal jelennek meg, és több településről érkeznek. Azonban az ő számuk az év folyamán több, mint 200 fő volt.

A tavalyi évben érkezett jelzések száma:
	
	Zirc
	Lókút
	Borzavár

	Beérkezett jelzések száma
	48
	1
	4

	0-17 éves korú érintett
	24
	1
	4

	Nagykorú érintett
	15
	0
	0

	Érintett összesen
	39
	1
	4



Jelzések leggyakrabban továbbra is a jelzőrendszeri tagoktól jönnek. A tavalyi évben legtöbbször köznevelési intézmény, egészségügyi szolgáltató és másik személyes gondoskodást nyújtó szolgáltató küldött jelzést, de a rendőrség is meglepően sokszor élt a jelzési kötelezettségével, amit az újonnan kinevezett őrsparancsnok személyének tudunk köszönni. Továbbra is fordulnak hozzánk önként segítséget kérők is. A 2024-es évhez képes tovább emelkedett a beérkező jelzések száma, de továbbra sem időben kapjuk meg őket. És még mindig probléma az, hogy sok jelzőrendszeri tag nem érzi ezt a feladatot fontosnak, vagy egyéb más indokokkal hárítja.

Sajnálatos módon a jelzőrendszeri tagokkal az együttműködés továbbra sem zökkenőmentes annak ellenére, hogy mind a Gyvt., mind az egészségügyről szóló 1997. évi CLIV. törvény, mind a nemzeti köznevelésről szóló 2011. évi CXC. törvény kötelezettségeket ír elő a nevesített tagok számára.

2025-ben Zirc, Lókút és Borzavár területéről 48 személyt látott el az Intézmény pszichológusa. Ezek között volt olyan, amikor a szülő csak egy alkalommal nevelési tanácsokat kapott, de sok esetben a szülői tanácsadás után a gyermek/gyermekek folyamatosan járnak.

2025-ben megszervezett programjaink a család- és gyermekjóléti központtal közösen:
Elsődlegesen a nyári táborokra koncentráltunk, mint általában, mivel ez segítség a szülőknek. Így a 10 hét nyárból 7 héten keresztül szerveztünk elfoglaltságot a gyerekeknek. Sajnos a tavalyi évben már nem volt elérhető az Erzsébet program, így mindegyik tábor önköltséges volt. Ezzel azonban sajnos kevesebb rászoruló gyermeken tudtunk segíteni, így az idei évben más struktúrával felépített táborokat próbálunk szervezni. Tavaly másodszor is volt ovis táborunk, ahol iskolába készülő gyermekeket fogadtunk, mivel ők már nagyok az ovis nyári ügyelethez, de még kicsit az iskolai nagyon aktív táborokhoz. Átlagban 15-20 gyermek vett részt egy-egy táborban, így kb. 120 különböző gyermeket tudtunk fogadni. (Volt, akit 2 táborba is elvittünk a családi körülményeire való tekintettel.) Tavaly is voltak önkéntes középiskolás segítőink, akik az 50 órás közösségi szolgálatukat töltötték le nálunk, bár egy főt idő előtt haza kellett küldeni a hozzáállása miatt. Ezen kívül 2 fő végzett nálunk szakmai gyakorlatot a tanulmányai részeként kisebb-nagyobb sikerrel.

2025-ben is csak májusban pályáztunk a Magyar Élelmiszerbank Egyesület szervezésében minden évben megtartott tartós élelmiszer gyűjtésre, melynek keretében 2 napon keresztül voltunk jelen a helyi Tesco Áruházban és 655 kg tartós élelmiszert gyűjtöttünk, melyet a Zirci Járásban élő családoknak osztottunk ki. (Ez 100 kg-al több, mint 2024-ben.) Karácsony előtt élelmiszeradomány gyűjtést hirdettünk meg, melyre szintén jelentős mennyiségű felajánlás érkezett. Ezeket folyamatosan osztjuk ki a családoknak, amikor szükség van rá. Illetve 2025. szeptemberétől részt veszünk napi szinte a Magyar Élelmiszerbank Egyesület szervezésében megvalósuló élelmiszermentés programban, így naponta hozzuk el a Zirci Tescoból a kereskedelmi forgalomban már el nem adható, de még emberi fogyasztásra alkalmas élelmiszereket, melyeket még aznap kiosztunk helyi és vidéki családoknak.

A Család- és Gyermekjóléti Központtal közösen szervezett programjaink, melyben a családsegítő is tevékenyen részt vesz:

- 2025-ben 5 db egy napos tábort szerveztünk.
- Sikerrel pályáztunk a Tesco “Ön választ, mi segítünk” pályázatán, ahol 300.000 Ft-ot nyertünk és a “Bennem a világ” fantázia nevű önismereti tábort fogjuk megvalósítani belőle.
- Ünnepekhez kötött kézműves foglalkozások szervezése iskola szünetekben.
- Rajzpályázat.
- Világító ablak kalendárium - sok díszítővel és vadásszal. 

